تورکیه جمهوریتی جمهوررئیسی رجب طیب اردوغان, تورکیه نینگ فلسطین دعواسی نی قوللب- قوتلش گه دوام ایته دیگن لیگینی بیلدیردی.
اردوغان, "پایتختی شرقی بیت المقدس دن عبارت مستقل بیر فلسطین دولتی نینگ قوریلیشی تینچلیک و برقرارلیک نینگ اورنه تیلیشی اوچون شرط" دییه قید ایتدی.
اردوغان, جمهوررئیسلیک مجتمع سیده انقره گه تشریف بویورگن فلسطینلیک کسبداشی محمود عباس بیلن اورتاق مطبوعاتی کنفرانس ترتیب له دی.
اردوغان, بیرلشگن ملتلر تشکیلاتی پارامتر لری دایره سیده میلادی 1967- ییل چیگره لریده پایتختی شرقی بیت المقدس دن عبارت بولگن مستقل بیر فلسطین دولتی نینگ قوریلیشی نینگ منطقه ده تینچلیک و برقرارلیک نینگ اورنه تیلیشی اوچون شرط ایکن لیگینی معلوم قیلدی.
"فلسطین دعواسی نی کوچلی بیر شکلده قوللب- قوتله ماقده میز" دییه قید ایتگن اردوغان, منطقه ده گی ینگی لیکلرنی یقیندن کوزه تیاتگن لیکلرینی ایسله تیب اوتدی.
جمهوررئیس اردوغان, اوز سوز لرینی, "کونساین آرتیب باریاتگن تلفات, ویرانگرچیلیک, ناقانونی (یهودی) تورر جای لرنینگ کینگه ییب باریاتگن لیگی و ناقل لر نینگ زوروانلیگی بوییچه جدی خواطرده میز.  منطقه ده عادلانه و قالووچی بیر تینچلیک نینگ تامین ایتیلیشی نینگ بیرته گینه یولی ایکّی دولت نینگ قوریلیشی دن عبارت.  مسجدالاقصی کبی مقدس جای لرنینگ تاریخی موقفی نینگ اوزگرتیریلیشی بیلن علاقه لی فعالیت لرنی هم قبول قیلیشی میز ممکن ایمس" شکلیده دوام ایتدیردی.
محمود عباس هم رام الله ده بیر خیابان گه جمهوررئیس اردوغان نینگ اسمی نینگ بیریلگن لیگینی معلوم قیلرایکن, اوشبو قرار بیلن علاقه لی حجت نی اردوغان گه تاپشیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
